C 204/4
RO
Jurnalul Oficial al Uniunii Europene
12.6.2023
Aranjamentele solide care garantează siguranța și eficiența compensării centrale în Uniune sunt esențiale din perspectiva Eurosistemului ca bancă centrală de emisiune.
Perturbările la nivelul unei CPC cu activități semnificative exprimate în euro ar putea avea un impact negativ asupra poziției de lichiditate a instituțiilor de credit din zona euro și asupra bunei funcționări a sistemelor de plăți, implicând riscuri pentru transmisia efectivă a politicii monetare și, în final, pentru atingerea obiectivului principal al Eurosistemului de menținere a stabilității prețurilor (3).
Un sistem solid de compensare centrală la nivelul Uniunii este de asemenea important pentru Mecanismul unic de supraveghere (MUS), din cauza dimensiunii expunerilor instituțiilor de credit supravegheate de MUS față de CPC-urile din UE.
Observații specifice
1.
Îmbunătățirea cooperării dintre autorități BCE sprijină consolidarea propusă a cooperării dintre autorități la nivelul Uniunii și un rol sporit al Autorității Europene pentru Valori Mobiliare și Piețe (ESMA) în promovarea convergenței în materie de supraveghere, în special prin vot și avizare în materie de supraveghere, precum și prin coordonare în situații de criză.
BCE consideră că acesta este un pas în direcția corectă, îmbunătățind supravegherea compensării centrale la nivelul Uniunii, ținând seama de creșterea capacității de compensare în Uniune și de riscul aferent cu o dimensiune transfrontalieră.
Importanța și complexitatea CPC-urilor din UE, care se anticipează că va crește odată cu punerea în aplicare a cerinței de cont activ, precum și interconectarea CPC-urilor cu instituții de credit semnificative ca membri compensatori ai acestora, impun o supraveghere mai strictă la nivelul Uniunii și necesitatea de a gestiona potențiale efecte de propagare a riscului sistemic în mai multe state membre.
1.1.
Colegii
1.1.1.
Implicarea continuă a colegiului: avize și procesul de examinare anuală Cadrul colegiilor, instituit în temeiul Regulamentului (UE) 648/2012 al Parlamentului European și al Consiliului (4) (denumit în continuare „EMIR”), s-a dovedit o modalitate eficace de a aborda provocările specifice ale compensării centrale care rezultă din implicațiile pronunțate în materie de risc la nivel transfrontalier și transsectorial ale CPCurilor.
Colegiile permit autorităților din jurisdicții diferite și cu mandate diverse să facă schimb de informații, să furnizeze contribuții și să își exprime preocupările în ceea ce privește abordările în materie de gestionare a riscurilor și gama de servicii ale CPC-urilor din UE.
În prezent, colegiile emit avize, printre altele, cu privire la autorizarea CPC-urilor, extinderea activităților și serviciilor CPC-urilor și modificări semnificative ale modelelor.
Cu toate acestea, răspunsurile CPC-urilor în materie de gestionare a riscurilor față de evoluțiile și riscurile în schimbare ale pieței nu sunt examinate în prezent în proceduri standardizate în colegii, cu excepția cazului în care acțiunile CPC-urilor presupun o modificare semnificativă a activităților sau a modelelor de risc.
În vederea consolidării implicării continue a colegiilor, BCE sprijină pe deplin propunerea Comisiei ca autoritatea competentă a fiecărei CPC să transmită colegiului, cel puțin o dată pe an, un raport cuprinzător care să examineze respectarea de către CPC a dispozițiilor EMIR și să evalueze riscurile la care este expusă CPC (5).
BCE salută propunerea Comisiei de a impune colegiului să emită avize suplimentare asupra unor decizii-cheie în materie de supraveghere, de exemplu în legătură cu rapoartele privind examinarea și evaluarea CPC, cerințele de marjă și posibile retrageri ale autorizării (6).
(3) A se vedea observațiile generale din Avizul CON/2017/39 al Băncii Centrale Europene din 4 octombrie 2017 cu privire la o propunere de regulament al Parlamentului European și al Consiliului de modificare a Regulamentului (UE) nr.
1095/2010 de instituire a Autorității europene de supraveghere (Autoritatea europeană pentru valori mobiliare și piețe) și de modificare a Regulamentului (UE) nr.
648/2012 în ceea ce privește procedurile și autoritățile implicate în autorizarea CPC și cerințele pentru recunoașterea CPC din țări terțe (JO C 385, 15.11.2017, p. 3).
Toate avizele BCE sunt disponibile pe EUR-Lex.
(4) Regulamentul (UE) nr.
648/2012 al Parlamentului European și al Consiliului din 4 iulie 2012 privind instrumentele financiare derivate extrabursiere, contrapărțile centrale și registrele centrale de tranzacții (JO L 201, 27.7.2012, p. 1).
(5) A se vedea articolul 1 punctul 16 litera (b) din regulamentul propus.
(6) A se vedea articolul 1 punctul 12 din regulamentul propus, care introduce un nou articol 17b alineatul (1) litera (b) în EMIR.